Wyneckŏ Republika (wyn. "Repùblega de Venèsia"), Nojjaśniyjszŏ Wyneckŏ Republika (wyn. "Serenìsima Repùblega de Venèsia") – gyszichtowŏ handlyrskŏ republika ze haupsztadym we Wynecyji (dzisio tajla Italije). Bōł to nojdużyj istniejōncy we gyszichcie sztat ô republikańskim ustroju (istniōł ôn gynau 1100 lŏt). Gowa Wyneckij Republiki (doża) bōła ôbiyranŏ ze anfangu bez cołkõ populacyjõ republiki, niyskorzi bez radã słożōnõ ze 480 patrycjuszy. Doża wykōnowoł swojõ funkcyjõ dożywotnio. Istniynie republiki zakōńczōł Napleon Bonaparte, kery to wkraczajōnc do republiki we 1797 zażōndoł przekludzyniŏ dymokratycznych reform. 12 mŏja 1797 Wielgŏ Rada ôbalyła porzōndek republiki.